CELEX: 32021D0536
Language: bg
Date: 2021-03-24 00:00:00
Title: Решение (ЕС) 2021/536 на Европейския парламент и на Съвета от 24 март 2021 година за изменение на Решение 2008/971/ЕО на Съвета по отношение на еквивалентността на произведения в Обединеното кралство горски репродуктивен материал (текст от значение за ЕИП)

29.3.2021   
               
               
                  BG
               
               
                  Официален вестник на Европейския съюз
               
               
                  L 108/1
               
            
         РЕШЕНИЕ (ЕС) 2021/536 НА ЕВРОПЕЙСКИЯ ПАРЛАМЕНТ И НА СЪВЕТА
         от 24 март 2021 година
         за изменение на Решение 2008/971/ЕО на Съвета по отношение на еквивалентността на произведения в Обединеното кралство горски репродуктивен материал
         (текст от значение за ЕИП)
         ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
         като взеха предвид Договора за функционирането на Европейския съюз, и по-специално член 43, параграф 2 от него,
         като взеха предвид предложението на Европейската комисия,
         след предаване на проекта на законодателния акт на националните парламенти,
         като взеха предвид становището на Европейския икономически и социален комитет (1),
         в съответствие с обикновената законодателна процедура (2),
         като имат предвид, че:
         
                     (1)
                  
                  
                     Директива 1999/105/ЕО на Съвета (3) се прилага по отношение на търговията с горски репродуктивен материал в Съюза. Посочената директива се отнася до репродуктивния материал от дървесни видове и техните изкуствени хибриди, които са важни за целите на горското стопанство в целия Съюз или в част от него.
                  
               
                     (2)
                  
                  
                     С Решение 2008/971/ЕО на Съвета (4) се установяват правила относно еквивалентността на горския репродуктивен материал, произведен в трети страни.
                  
               
                     (3)
                  
                  
                     Обединеното кралство транспонира и ефективно приложи Директива 1999/105/ЕО, както и актовете за изпълнение, приети съгласно тази директива.
                  
               
                     (4)
                  
                  
                     Правото на Съюза, включително Директива 1999/105/ЕО и Решение 2008/971/ЕО, се прилагаше спрямо Обединеното кралство и на негова територия по време на преходния период, който приключи на 31 декември 2020 г., в съответствие със Споразумението за оттеглянето на Обединеното кралство Великобритания и Северна Ирландия от Европейския съюз и Европейската общност за атомна енергия (5) („Споразумението за оттегляне“), и по-специално член 126 и член 127, параграф 1 от него.
                  
               
                     (5)
                  
                  
                     С оглед на изтичането на преходния период, предвиден в Споразумението за оттегляне, Обединеното кралство подаде до Комисията искане за признаване, считано от 1 януари 2021 г., на еквивалентността на произвеждания от него горски репродуктивен материал спрямо същия материал, произвеждан в Съюза в съответствие с приложимото право на Съюза.
                  
               
                     (6)
                  
                  
                     Обединеното кралство информира Комисията, че законодателството му, с което се транспонира Директива 1999/105/ЕО, няма да се промени и ще продължи да се прилага и след 1 януари 2021 г.
                  
               
                     (7)
                  
                  
                     Комисията проучи съответното законодателство на Обединеното кралство. Тя стигна до заключението, че горският репродуктивен материал, и по-специално материалът, попадащ в категориите „идентифициран“, „селекциониран“ и „окачествен“, произведен в Обединеното кралство, е еквивалентен на горския репродуктивен материал, произведен в Съюза, и отговаря на Директива 1999/105/ЕО и на приложение II към Решение 2008/971/ЕО, тъй като правото на Обединеното кралство предоставя същите гаранции както правото на Съюза по отношение на одобрението на базовите източници и мерките, предприети за последващото производствона горски репродуктивен материал, предназначен за търговия.
                  
               
                     (8)
                  
                  
                     Затова е целесъобразно да се признае еквивалентността на произведения в Обединеното кралство такъв горски репродуктивен материал спрямо съответстващия му материал, произведен в Съюза.
                  
               
                     (9)
                  
                  
                     Поради това Обединеното кралство следва да бъде включено в приложение I към Решение 2008/971/ЕО, без да се засяга прилагането на правото на Съюза спрямо Обединеното кралство и на негова територия по отношение на Северна Ирландия в съответствие с член 5, параграф 4 от Протокола за Ирландия/Северна Ирландия към Споразумението за оттегляне във връзка с приложение 2 към посочения протокол.
                  
               
                     (10)
                  
                  
                     Поради това Решение 2008/971/ЕО следва да бъде съответно изменено.
                  
               
                     (11)
                  
                  
                     Предвид факта, че преходният период, предвиден в Споразумението за оттегляне, изтече на 31 декември 2020 г.и за да се осигури приемственост, настоящото решение следва да влезе в сила по спешност и да се прилага с обратно действие от 1 януари 2021 г.,
                  
               ПРИЕХА НАСТОЯЩОТО РЕШЕНИЕ:
         
            Член 1
            Изменения на Решение 2008/971/ЕО
            Приложение I към Решение 2008/971/ЕО се изменя, както следва:
            
                        1)
                     
                     
                        в таблицата между редовете „CH“ и „NO“ се вмъква следният ред:
                        
                                    „GB ((**))
                                    
                                 
                                 
                                    
                                                Department for Environment, Food & Rural Affairs (DEFRA)
                                             
                                          
                                                Eastbrook
                                             
                                          
                                                Shaftesbury Road
                                             
                                          
                                                Cambridge
                                             
                                          
                                                CB2 8DU
                                             
                                          
                              
                  
                        2)
                     
                     
                        в бележката под линия (*) между „CH — Швейцария“ и „NO — Норвегия“ се вмъква следното:
                        „GB — Обединено кралство“.
                     
                  
         
            Член 2
            Влизане в сила и прилагане
            Настоящото решение влиза в сила в деня на публикуването му в Официален вестник на Европейския съюз.
            
            То се прилага от 1 януари 2021 година.
         
         
            Съставено в Брюксел на 24 март 2021 година.
            
               
                  За Европейския парламент
               
               
                  Председател
               
               D. M. SASSOLI
            
            
               
                  За Съвета
               
               
                  Председател
               
               A.P. ZACARIAS
            
         
         
            (1)  Становище от 27 януари 2021 г. (все още непубликувано в Официален вестник).
         
            (2)  Позиция на Европейския парламент от 11 март 2021 г. (все още непубликувана в Официален вестник) и решение на Съвета от 17 март 2021 г.
         
            (3)  Директива 1999/105/ЕО на Съвета от 22 декември 1999 г. относно търговията с горски репродуктивен материал (ОВ L 11, 15.1.2000 г., стр. 17).
         
            (4)  Решение 2008/971/ЕО на Съвета от 16 декември 2008 г. относно еквивалентността на горския репродуктивен материал, произведен в трети страни (ОВ L 345, 23.12.2008 г., стр. 83).
         
            (5)  ОВ L 29, 31.1.2020 г., стр. 7.